<classify> Mwandishi Wetu KWA sasa dunia imekuwa ikishuhudia idadi kubwa ya watu wakipotezamaisha kutokana virusi vya ugonjwa wa corona Covid-19. Kwa hapa nchini na kwa mujibu wa Waziri wa Afya, Maendeleo ya Jamii,Jinsia, Wazee na Watoto, Ummy Mwalimu hadi sasa Watanzania 25 wamethibitikakupata maambukizi ya ugonjwa huo huku mmoja akipoteza maisha. Hata hivyo awali ilionekana maambukizi ya ugonjwa huu yalitokana na taarifaza mwingiliano wa wageni kutoka mataifa ya nje jambo lililoifanya Serikalikuchukua hatua ikiwamo kutenga maeneo dhidi ya wasafiri wote waliotoka nje yanchi. Pamoja na mikakati hiyo, maambukizi kwa upande wa wageni kutoka njehali hiyo inatajwa kudhibitiwa na sasa maambukizi yanahamia kwa Watanzaniawenyewe kwa wenyewe, jambo ambalo ni hatari. Tunajua utamaduni wetu Watanzania pindi tunapokutana ni kusalimianakwa kupeana mikono huku tukishindwa kutambua kwamba jambo hilo ni la hatari kwamustakabali wa afya zetu. Si hilo tu, pia hatua ya kutokuwapo kwa mikusanyiko isiyo ya lazimaitasaidia kuepuka kuenea kwa ugonjwa huu nchini, hivyo ni vema hata kwaviongozi wa dini hasa kupitia misikiti na makanisa kulitambua hilo. Mkusanyiko wowote katika nyumba za ibada au katika vituo vikuu vyamabasi na hata masokoni ni vema iangaliwe, ikiwamo watu kutakiwa kutofanyahivyo vinginevyo tutakuwa tunaweka rehani afya za wananchi. MTANZANIA tunashauri kwamba ni vema viongozi wa dini kupitia nyumbaza ibada wakachukua tahadhari kwakuwa Tanzania imetoka kwenye maambukizi ya njena kuingia kwenye maambukizi ya ndani na waumini wajisafishe nyumbani kwaokabla ya kufika kwenye nyumba za ibada. Tunajua kwamba viongozi wa dini wana nafasi kubwa katika jamii dhidiya kupambana na majanga mbalimbali duniani. Hivyo viongozi wanajua kuwa ugonjwa wa corona upo na muhimu wakawekautaratibu ili kuhakikisha wanaelimisha na kufundisha waumini wao kuhusu ugonjwahuo na kuwapatia njia za kupambana, ikiwamo kuwapa moyo na matumaini kuwezakuushinda. Kwa mujibu wa takwimu za dunia, kwa muda wa saa 24 kuna wagonjwatakribani 1,300,000 na vifo 39,275 na kwa Afrika wagonjwa 7,647 na vifo 326. Kwa wale wanaosema Afrika hatutaguswa wanajidanganya kwani takwimu hizozinaonyesha si nzuri kwani zinatutaka tuendelee kuchukua tahadhari kuhusuugonjwa huo. Ikiwa kila mwanajamii atatambua wajibu wake ikiwamo kwa kutoa elimuhii kuanzia ngazi ya familia, ni wazi Tanzania inaweza kudhibiti ugonjwa huu. Tunajua corona sasa imeleta athari mbalimbali ikiwamo za kiafya nakiuchumi kutokana na kuwapo kwa kasi ya maambukizi na hatua zisipochukuliwa kwaharaka na kila Mtanzania tunaweza kujikuta kwenye majuto. Sisi MTANZANIA tunasema kinga ni bora kuliko tiba na hakika kilamwanajamii akilitambua hili tutafanikiwa mapambano dhidi ya kudhibitimaambukizi ya ugonjwa wa corona nchini kwetu.  <topic>: afya 